Dźensa na dźěle w frakciskim předsydstwje: W dołhej debaće wo dnjowym porjedźe posedźenjow krajneho sejma přichodny tydźeń krótke dorozumjenje wo wobchadźenju z namjetom NPD přećiwo „paralelnym towaršnosćam“. Šibałe přispomnjenje zapósłanče: Njejsu Serbja tež „paralelna towaršnosć“? Moja wotmołwa: Ně, w Sakskej su Němcy „paralelna towaršnosć“ :-), dokelž su Serbja prěni byli, kotřiž su tule stajnje wostali. To je wulke wjeselo zbudźiło, a nichtó njeje znapřećiwił…
W Sakskej su Němcy „paralelna towaršnosć“
Eine Antwort to “W Sakskej su Němcy „paralelna towaršnosć“”
-
dr. Hync Rychtaŕ Says:
13. Juni 2014 um 14:25 |
Haj, a wjetšina z nich so w běhu lětstotkow ani kuska integrowała njeje, wo nawuknjenju rěče domoródneje ludnosće scyła njerěčo. To, štož Němcy dźensa cyle samozrozumliwje wot azylantow a připućowarjow wočakuja, su woni sami we wuchodnym dźělu Němskeje, na bywšim teritoriju Słowjanow, kompletnje zanjechali. Cyle nawopak: skoro wšudźe su prěnjotnu kulturu a rěč k swojej zasimilowali – łahodnje prajene. A runje tak su na př. Rusojo na wjetšim dźělu swojeho hoberskeho mócnarstwa „přidružnicy“. Sćěhi jich njeintegracije w nowej domowni su cyle podobne, a wuskutki na domoródne ludy, kultury a rěče hodźa so tež lochko přirunać. Tajkich prikładow njeje runje mało na našej zemi, a tež wo wjele hóršich. Tuž njech sej kóždy derje přemysli, hač chce přeni kamjeń ćisnyć …
Hync Rychtaŕ
szl_Latn szl_Latn szl_Latn unk eng_Latn fao_Latn szl_Latn cym_Latn